Murchadh MacChoinnich

Tha an artaigeil seo ann an Gàidhlig. Is urrainn an fhear Beurla a leughadh an seo.

Beatha
‘S ann à Siadair a bha Murchadh MacChoinnich, ‘Am Poidhleat’. ‘S bràthair do dh’Uilleam Dhòmhnaill ‘ic Choinnich a bh’ann, agus ged nach deach eòlas air a’ bhàrdachd aige fad is farsaing, ‘ se bàrd fìor mhath a bh’ann cuideachd. Tha coltach gun robh esan a-riamh ri bàrdachd, a’ cur rannan èibhinn ri chèile mu thachartasan mun cuairt sa bhaile. Bha teanga gheur aige agus bha a’ bhàrdachd eirmseach. Bha e na chìobair, a’ coimhead as dèidh caoraich an Rudha nauir a bhiodh iad air a’ mhòinteach, ach an dèidh sin ‘s ann aige bha dreuchd ‘whipper-in’ airson Sgoil na h-Àirde, a’ dèanamh cinnteach gum biodh clann a’ frithealadh na sgoile.

Bha dithis de mhic ann an Cogadh Afraca, agus sgrìobh e bàrdachd mhionaideach mun chogadh sin, a’ toirt cunntas mionaideach air na batail. Bhàsaich Dòmhnall, aon de na mic aige, ann an Afraca a-Deas, agus sgrìobh e cumha gu math cumhachdach, tiamhaidh mu dheidhinn.

Bha a mhac Sandy na leas-mhaighstir caladh ann an New York. Tha lorg air pàirt de dh’aon òran a sgrìobh esan – òran a tha a’ cur an cèill an dòigh anns an deigheadh dust Uilleam, bràthair athar, a thoirt dhachaigh à Canada chun na h-Aoidhe.